ai4bharat/Pralekha huggingface dataset:
ఆర్ధిక వ్యవహారాల మంత్రివర్గ సంఘం
ఆర్ధిక వ్యవహారాల కేబినెట్ కమిటీ 
ఎస్సి విద్యార్ధులకు పోస్ట్ మెట్రిక్ స్కాలర్షిప్లలో పరివర్తనాత్మక మార్పులకు కేబినెట్ అనుమతి
ఎస్సిల విద్యకు ప్రభుత్వం పెద్ద ఊతం
రాగల 5 సంవత్సరాలలో 4 కోట్ల మంది ఎస్.సి విద్యార్దులకు 59,000 కోట్ల రూపాయల పోస్ట్ మెట్రిక్ స్కాలర్షిప్ పథకాన్ని ఆమోదించిన ప్రభుత్వం
ప్రధానమంత్రి శ్రీనరేంద్ర మోదీ అధ్యక్షతన ఈ రోజు సమావేశమైన కేంద్ర కేబినెట్ కేంద్ర ప్రభుత్వ స్పాన్సర్డ్ పథకమైన షెడ్యూలు కులాల విద్యార్ధులకు పోస్ట్ మెట్రిక్ స్కాలర్షిప్ - పిఎంఎస్-ఎస్సి లో ప్రధానమైన పరివర్తనాత్మక మార్పులను ఆమోదించింది. దీనివల్ల 4 కోట్ల మందికి పైగా ఎస్.సి.విద్యార్ధులకు రాగల 5 సంవత్సరాలలో ప్రయోజనం చేకూరుతుంది. దీనివల్ల వారు విజయవంతంగా తమ ఉన్నత విద్యను పూర్తి చేయగలుగుతారు.
కేబినెట్ మొత్తం 59,048 కోట్ల రూపాయల పెట్టుబడిని ఆమోదించింది. ఇందుకలో కేంద్రప్రభుత్వం 35,534 కోట్ల రూపాయలు  ఖర్చుచేయనుంది. మిగిలిన మొత్తాన్ని రాష్ట్రప్రభుత్వాలు ఖర్చుచేయనున్నాయి. ప్రస్తుతం ఉన్న కమిటెడ్ లయబిలిటీ విధానం స్థానంలో కొత్త విధానం వస్తుంది. ఈ కీలక పథకంలో కేంద్ర ప్రభుత్వం మరింత ఎక్కువ గా పాలుపంచుకుంటుంది.
షెడ్యూలు కులాల వారికి పోస్ట్ మెట్రిక్ స్కాలర్షిప్ పథకం 11 వ తరగతి నుంచి ఆపైన ఏదైనా పోస్ట్ మెట్రిక్ కోర్సును చదివేందుకు వీలు కల్పిస్తుంది. ప్రభుత్వం వీరి విద్యకు అయ్యే ఖర్చును భరిస్తుంది.
కేంద్ర ప్రభుత్వం దీనికి మంచి ఊపు ఇచ్చేందుకు కట్టుబడి ఉంది. దీనివల్ల ఎస్సిల జిఇఆర్ రాగల 5 సంవత్సరాలలో జాతీయ ప్రమాణాలకు చేరుకోనుంది.
ఇందుకు సంబంధించిన వివరాలు ఇలా ఉన్నాయి.
ఈ పథకం దృష్టి , నిరుపేద విద్యార్థులను నమోదు చేసుకోవడం, వారికి సకాలంలో చెల్లింపులు చేయడం, సమగ్ర జవాబుదారిత్వం, నిరంతర మానిటరింగ్, పూర్తి పారదర్శకత పై ఉంటుంది. .
పదోతరగతి పాసైన పేదవర్గాల వారు వారికి ఇష్టమైన ఉన్నతవిద్యను అభ్యసించేందుకు ఈ పథకం కింద నమోదుకు ప్రచార కార్యక్రమాన్ని నిర్వహించనున్నారు. 1.36 కోట్ల మంది పేద విద్యార్ధులు పదోతరగతి పైన విద్యను కొనసాగించలేక పోతున్నారు. ఇలాంటి వారిని రాగల 5 సంవత్సరాలలో ఉన్నత విద్యారంగంలోకి తీసుకురానున్నారు.
ఈ పథకాన్ని ఆన్లైన్ ప్లాట్ఫారం పై చేపడతారు. అత్యంత పకడ్బందీ సైబర్ భద్రతా చర్యలను చేపడతారు, ఇది పారదర్శకత, జవాబుదారిత్వం, సమర్థత, సకాలంలో చెల్లింపును ఎలాంటి జాప్యం లేకుండా చేసేలా చూస్తుంది. రాష్ట్రాలు విద్యార్ధుల అర్హత, కులస్థాయి, ఆధార్ గుర్తింపు, బ్యాంకు ఖాతాల వివరాల పరిశీలన ఆన్లైన్ ద్వారా చేపడతాయి.
విద్యార్ధులకు ఈ పధకం కింద ఆర్ధిక సహాయం బదిలీ డిబిటి పద్ధతిలో ఉంటుంది.ప్రత్యేకించి ఇది ఆధార్ అనుసంధానిత పేమెంట్ వ్యవస్థను కలిగి ఉంటుంది. 2021-22 నుంచి ఈ పథకంలో కేంద్రం వాటా  డిబిటిపద్ధతిలో, ఆయా రాష్ట్రప్రభుత్వాలు తమ వంతు వాటా విడుదల చేసిన తర్వాత నేరుగా విద్యార్దుల బ్యాంకు ఖాతాకు నిర్దేశిత టైమ్ షెడ్యూలు ప్రకారం విడుదల చేయడం జరుగుతుంది.
సామాజిక ఆడిట్లు, వార్షిక థర్డ్ పార్టీ ఎవాల్యుయేషన్, అర్థ సంవత్సర స్వీయ ఆడిటెడ్ రిపోర్టులు ప్రతి సంస్థనుంచి పరిశీలించే యంత్రాంగం ఉంటుంది.
కేంద్ర సహాయం 2017-18 నుంచి 2019-20 వరకు సంవత్సరానికి సుమారు 1100 కోట్ల రూపాయల వరకు ఉంటుంది. ఇది 2020-21నుంచి2025-26 నాటికి 5 రెట్లుపైగా పెరిగి సుమారు రూ 6000 కోట్ల రూపాయలు కానుంది.
ప్రధాన మంత్రి కార్యాలయం
కర్ణాటకలోని వివిధ ప్రాంతాల్లో వర్షపాతం మరియు వరద పరిస్థితులపై కర్ణాటక ముఖ్యమంత్రితో సంభాషించిన - ప్రధానమంత్రి
కర్ణాటకలోని వివిధ ప్రాంతాల్లో వర్షపాతం, వరద పరిస్థితులపై, ప్రధానమంత్రి శ్రీ నరేంద్రమోదీ, కర్ణాటక ముఖ్యమంత్రి శ్రీ బి.ఎస్. యడియూరప్పతో సంభాషించారు.
"కర్ణాటకలోని వివిధ ప్రాంతాల్లో వర్షపాతం మరియు వరద పరిస్థితులపై ముఖ్యమంత్రి బి.ఎస్. యడియూరప్ప గారితో మాట్లాడాను. వరదలతో బాధపడుతున్న మా కర్ణాటక సోదర, సోదరీమణులకు మా సంఘీభావం తెలుపుతున్నాము. రక్షణ మరియు సహాయక చర్యలలో కేంద్రం నుండి సాధ్యమైనంత పూర్తి సహాయం అందజేస్తామని హామీ ఇవ్వడం జరిగింది.", అని ప్రధానమంత్రి తెలియజేశారు.
విద్యుత్తు మంత్రిత్వ శాఖ
కొవిడ్పై పోరాడేందుకు ఆరోగ్య మౌలిక సదుపాయాల బలోపేతం కోసం, బొగ్గు గనుల ప్రాజెక్టులున్న ప్రాంతాల్లోని స్థానిక యంత్రాంగాలకు ఎన్టీపీసీ సాయం
కేంద్ర విద్యుత్ శాఖ ఆధ్వర్యంలోని మహారత్న హోదా కలిగిన కేంద్ర ప్రభుత్వ రంగ సంస్థ ఎన్టీపీసీ, హజారీబాగ్లోని తన 'పక్రి బర్వాది' బొగ్గు గనితో కలిసి, రాంచీ సరిహద్దుల్లో ఉన్న 300 పడకల ఐటీకేఐ టీబీ ఆరోగ్య కేంద్రంలో "సెంట్రలైజ్డ్ మ్యానిఫోల్డ్ ఆక్సిజన్ సపోర్ట్"ను ఏర్పాటు చేసేందుకు ముందుకు వచ్చింది. పారిశ్రామిక సామాజిక బాధ్యత కింద ఈ నిర్ణయం తీసుకుంది.
కరోనా రెండో దశలో ఝార్ఖండ్లో అత్యవసర కేసుల సంఖ్య భారీ పెరుగుదలతో రిమ్స్ సహా రాంచీ, హజారీబాగ్లోని పెద్ద ఆసుపత్రుల్లో పడకలు దొరకని పరిస్థితులను దృష్టిలో ఉంచుకుని ఎన్టీపీసీ ఈ నిర్ణయం తీసుకుంది.
ఈ ఆసుపత్రిని కొవిడ్ క్లస్టర్ కేర్ కేంద్రంగా ఇంతకుముందే మార్చారు. ఇక్కడ చికిత్స చేయడం ద్వారా నగరంలోని ఆసుపత్రులపై ఒత్తిడిని తగ్గించాలన్నది ఉద్దేశం. కొవిడ్ తీవ్రతను నియంత్రించడానికి ఈ ఆసుపత్రిలో ప్రస్తుతమున్న సౌకర్యాలను ఎన్టీపీసీ మెరుగుపరుస్తోంది.
కొవిడ్ చికిత్సల కోసం రాంచీలోని రిమ్స్ ఆసుపత్రిలో 600 పడకలకు 40 భారీ సిలిండర్ల ద్వారా ఆక్సిజన్ పైపుల అమర్పు, పరికరాలు, ఆర్థిక సాయాన్ని కూడా ఎన్టీపీసీ అందిస్తోంది. పారిశ్రామిక సామాజిక బాధ్యతగా ఈ మద్దతు అందిస్తోంది.
ఆసుపత్రుల్లో చేరిన కొవిడ్ రోగుల ఆక్సిజన్ అవసరాన్ని తీర్చేందుకు ఎన్టీపీసీ ఈ సాయం చేస్తోంది కొవిడ్ కేర్ ఐసీయూ/ వార్డుల్లో ఏర్పాటు చేసిన ఆక్సిజన్ పడకలు నగరవాసులకు మాత్రమేగాక, ఈ ఆసుపత్రులకు చికిత్స కోసం వచ్చే ఝార్ఖండ్ ప్రజలందరికీ ఉపయోగపడతాయి.
హజారీబాగ్లోని షేక్ భిఖారీ వైద్య కళాశాలకు రూ.24 లక్షల ఆర్థిక సాయంతోపాటు, 180 పడకలకు కేంద్రీకృత ఆక్సిజన్ వ్యవస్థను ఏర్పాటు చేసేందుకు ఎన్టీపీసీ 'పక్రి బర్వాది' సాయం చేస్తోంది. హజారీబాగ్ జిల్లా యంత్రాంగం సహకారంతో ఈ సాయం అందించనుంది.
ఛత్తీస్గఢ్లోని ఎన్టీపీసీ తల్లాయ్పల్లి ప్రాజెక్టు కూడా రాయ్గఢ్ జిల్లా యంత్రాంగానికి వైద్య పరికరాలు, సేవలు, ఇతర సామగ్రిని అందించింది.
రాష్ట్ర సామాజిక ఆరోగ్య కేంద్రాల ఆసుపత్రి భవనాల ఆధునికీకరణ, వైద్య, పారిశుద్ధ్య సిబ్బందికి పీపీఈ కిట్ల పంపిణీ, స్థానిక పేదలు, వలస కూలీలకు ఆహార ధాన్యాల వితరణ వంటి కార్యక్రమాల్లోనూ ఈ ప్రాజెక్టు చురుగ్గా పాల్గొంటోంది.
దేశంలో భారీగా నమోదవుతున్న కొవిడ్ కేసుల దృష్ట్యా, కేంద్ర విద్యుత్ శాఖ మార్గదర్శనంలో, కరోనా వైరస్ కట్టడి కోసం ఎన్టీపీసీ అనేక చర్యలు తీసుకుంటోంది. కరోనా చికిత్స కోసం సంస్థ ఆధ్వర్యంలోని ఆసుపత్రుల సామర్థ్యం పెంచుతోంది లేదా, అవే సౌకర్యాలను ఇతర ఆసుపత్రుల్లో ఏర్పాటు చేసేందుకు జిల్లా యంత్రాంగాలకు సాయం చేస్తోంది.
రక్షణ మంత్రిత్వ శాఖ
ఢిల్లీ కంటోన్మెంట్ లోని కంధార్ లైన్స్ లో కేంద్రీయ విద్యాలయ నంబర్ 4 నిర్మాణం కోసం కేంద్రీయ విద్యాలయ సంఘటన్ కు నాలుగు ఎకరాల రక్షణ రంగ భూమి ని లీజు ప్రాతిపదికన బదిలీ చేసేందుకు ఆమోదం తెలిపిన మంత్రివర్గం
ఢిల్లీ కంటోన్మెంట్ లోని కంధార్ లైన్స్ లో కేంద్రీయ విద్యాలయ నంబర్ 4 నిర్మాణం కోసం కేంద్రీయ విద్యాలయ సంఘటన్ కు ఒక్కొక్క సంవత్సరానికి ఒక రూపాయి నామమాత్రపు అద్దె కు నాలుగు ఎకరాల రక్షణ రంగ భూమి ని శాశ్వత ప్రాతిపదికన లీజుపై బదలాయించేందుకు ప్రధాన మంత్రి శ్రీ నరేంద్ర మోదీ అధ్యక్షతన జరిగిన కేంద్ర మంత్రివర్గ సమావేశం ఆమోదం తెలిపింది.
పూర్వరంగం:
ఢిల్లీ కంటోన్మెంట్ లోని కేంద్రీయ విద్యాలయ నంబర్ 4 యొక్క నిర్వహణ ఢిల్లీ కంటోన్మెంట్ యొక్క సర్వే నంబర్ 14 భవనంలో తాత్కాలికంగా జరుగుతోంది. దీనిని 1994 లో ఏర్పాటు చేయడమైంది. ప్రస్తుతం ఈ పాఠశాలలో 956 మంది పిల్లలు విద్యను అభ్యసిస్తున్నారు. కేంద్రీయ విద్యాలయ సంఘటన్ ద్వారా సొంత శాశ్వత పాఠశాల భవనం నిర్మాణం జరిగితే విధి నిర్వహణలో ఉన్న సిబ్బందితో పాటు పూర్వ సైనికోద్యోగుల కుటుంబాలు, ఇంకా ఢిల్లీ కంటోన్మెంట్ ప్రాంతం, పరిసర ప్రాంతాల పౌరుల పిల్లలకు అవసరమైన అన్ని సౌకర్యాలతో కూడినటువంటి సముచితమైన, విద్యోపయుక్తమైన వాతావరణం నెలకొంటుంది.
ఆరోగ్య, కుటుంబ సంక్షేమ మంత్రిత్వ శాఖ
కొవిడ్-19 తాజా సమాచారం
దేశవ్యాప్త కొవిడ్-19 టీకా కార్యక్రమంలో భాగంగా ఇప్పటివరకు 184.06 కోట్ల డోసులు అందించారు.
దేశవ్యాప్త క్రియాశీల కేసుల సంఖ్య 14,307
మొత్తం కేసుల్లో క్రియాశీల కేసులు 0.03%
ప్రస్తుత రికవరీ రేటు 98.76%
గత 24 గంటల్లో 1,594 మంది కోలుకున్నారు. దీంతో, కోలుకున్నవారి మొత్తం సంఖ్య 4,24,89,004 కు పెరిగింది.
గత 24 గంటల్లో 1,225 కొత్త కేసులు నమోదయ్యాయి.
రోజువారీ పాజిటివిటీ రేటు 0.20%
వారపు పాజిటివిటీ రేటు 0.23%
గత 24 గంటల్లో చేసిన 6,07,987 కొవిడ్ పరీక్షలతో కలిపి ఇప్పటివరకు 78.91 కోట్ల పరీక్షలు చేశారు.
రక్షణ మంత్రిత్వ శాఖ
సూర్యలంక ఏఎఫ్ఎస్ వద్ద 'కంబైన్డ్ గైడెడ్ వెపన్స్ ఫైరింగ్'ను సమీక్షించిన వీసీఏఎస్ ఎయిర్ మార్షల్ హెచ్.ఎస్.అరోరా
సూర్యలంకలోని ఎయిర్ ఫోర్స్ స్టేషన్లో నిర్వహిస్తున్న 'కంబైన్డ్ గైడెడ్ వెపన్స్ ఫైరింగ్-2020'లో భాగంగా ఎయిర్ మార్షల్ హెచ్.ఎస్. అరోరా, పీవీఎస్ఎమ్ ఏవీఎస్ఎమ్ ఏడీసీ, వైస్ చీఫ్ ఆఫ్ ఎయిర్ స్టాఫ్  'ఎయిర్ గైడెడ్ వెపన్స్ ఫైరింగ్'ను సమీక్షించారు. డిసెంబరు 1వ తేదీన నిర్వహించిన ఈ కార్యక్రమంలో ఆయన పాల్గొని ఫైరింగ్ను తిలకించారు. ఈ కార్యక్రమం గత నెల  23వ తేదీ నుండి 02 డిసెంబర్ తేదీ వరకు నిర్వహించారు. రష్యన్ షార్ట్ రేంజ్ ఇగ్లా క్షిపణులతో పాటు స్వదేశీ ఆకాశ్ క్షిపణి వ్యవస్థలను కూడా ఈ సందర్భంగా ఫైర్ చేశారు. సాయుధ యుద్ధ సిబ్బందికి వాస్తవికతతో కూడిన శిక్షణను అందించేలా మానోయూవరబుల్ ఎక్స్పెండబుల్ ఏరియల్ టార్గెట్స్ సని ఏర్పాటు చేశారు. దేశం కోవిడ్-19 మహమ్మారి కారణంగా అపారమైన సవాళ్లను ఎదుర్కొంటున్నప్పటికీ ఇండియన్ ఎయిర్ ఫోర్స్ భద్రతా పరిస్థితి పై ఒక కన్ను వేసి ఉంచుతూనే తన నిర్వాహక సామర్ధ్యాలను మరింతగా మెరుగుపరచుకోవడాన్ని కొనసాగిస్తోంది. వాయుసేన యుద్ధ యోధులను ఉద్దేశించి వీసీఏఎస్ మాట్లాడుతూ మేటి పోరాట నైపుణ్యం కలిగిన పోరాట స్క్వాడ్రన్లను ప్రశంసించారు. అవసరమైన కోవిడ్ జాగ్రత్తలతో ఈ కసరత్తును నిర్వహించడానికి స్టేషన్ చేసిన కృషిని కూడా ఆయన ఈ సందర్భంగా ప్రశంసించారు. సీజీడబ్ల్యూఎఫ్ 2020లో నేర్చుకున్న ఫైరింగ్ పాఠాలను అవసరమైతే అభివృద్ధి చెందుతున్న ఏదైనా కార్యాచరణ పరిస్థితులకు వర్తింపచేయడానికి వాయు సైనిక యోధులు సర్వసన్నద్ధంగా ఉండాలని ఆయన కోరారు.
రక్షణ మంత్రిత్వ శాఖ
పపువా న్యూగినియాలోని పోర్ట్ మార్స్బైలో ఐఎన్ఎస్ సహ్యాద్రి, ఐఎన్ఎస్ కోల్కతా పోర్ట్ కాల్
తూర్పు ఐఒఆర్లో మోహరించిన భారత నావికాదళ నౌకలు సహ్యాద్రి, కోల్కొటా, పపువా న్యూ గినియాతో నావికాదళ భాగస్వామ్యాన్ని, సహకారాన్ని పెంచేందుకు 02 ఆగస్టు 23న పోర్ట్ మోర్స్బైను చేరుకున్నాయి.
తన ప్రయాణంలో భాగంగా రేవును చేరుకున్న తర్వాత రెండు నౌకలకు చెందిన సిబ్బంది పిఎన్జి రక్షణ దళాలకు చెందిన సిబ్బందితో వృత్తిపరమైన పరస్పర చర్యలు, సాంస్కృతి మార్పిడి, యోగా సెషన్లు, నౌకల సందర్శనలతో సహా పలు కార్యకలాపాలలో పాల్గొంటారు. భారత్, పపువా న్యూ గినియా మధ్య సముద్ర/ నౌకా సంబంధాలను బలోపేతం చేయడానికి ఈ పోర్ట్కాల్ను ఉద్దేశించారు.
దేశీయంగా రూపకల్పన చేసి, ప్రాజెక్ట్ -17 క్లాస్ మల్టీ రోల్  మూడవ రహస్య యుద్ధనావ అయిన ఐఎన్ఎస్ సహ్యాద్రికి కెప్టెన్ రాజ్కపూర్ నేతృత్వం వహిస్తున్నారు. దేశీయంగా రూపకల్పన చేసి, ప్రాజెక్ట్ -15 క్లాస్ కింద నిర్మించిన డెస్ట్రాయర్లలో ఐఎన్ఎస్ కోల్కతా మొదటిది. దీనికి కెప్టెన్ శరద్ సింసున్వాల్ నేతృత్వం వహిస్తున్నారు. రెండు నౌకలను ముంబైలోని మజాగాన్ డాక్ లిమిటెడ్లో నిర్మించారు. ఇవి మూడు కోణాలలో ముప్పులను ఎదుర్కోగల ఆధునిక ఆయుధాలు, సెన్సార్ల శ్రేణితో వాటిని సాయుధం చేశారు.
ప్రధాన మంత్రి కార్యాలయం
కాశీ అన్నపూర్ణ ఆలయం మహాంత్ శ్రీ రామేశ్వర్ పురీ గారి మృతికి సంతాపం ప్రకటించిన - ప్రధానమంత్రి
కాశీ అన్నపూర్ణ ఆలయం మహంత్ శ్రీ రామేశ్వర్ పురీ గారు స్వర్గస్తులయ్యారన్న వార్త విని, ప్రధానమంత్రి శ్రీ నరేంద్ర మోదీ ప్రగాఢ సంతాపం వ్యక్తం చేశారు.
ఈ మేరకు, ప్రధానమంత్రి, సామాజిక మాధ్యమంలో ఒక ట్వీట్ చేస్తూ ... "కాశీ అన్నపూర్ణ ఆలయానికి చెందిన మహంత్ రామేశ్వర్ పురీ గారి మరణం తో తీవ్ర మనస్తాపానికి గురయ్యాను. ఆయన మృతి సమాజానికి తీరని లోటు. మతాన్నీ, ఆధ్యాత్మికతను, సామాజిక సేవతో అనుసంధానించటం ద్వారా, సామాజిక పనుల కోసం, ఆయన ప్రజలను నిరంతరం ప్రేరేపించారు. ఓం శాంతి!" అని పేర్కొన్నారు.
హోం మంత్రిత్వ శాఖ
ఢిల్లీలో కోవిడ్ -19 పరిస్థితిపై నిర్వహించిన సమీక్షా సమావేశానికి కేంద్ర హోంమంత్రి అమిత్షా అధ్యక్షత వహించారు.
కేంద్ర ఆరోగ్య కుటుంబ సంక్షేమ శాఖ మంత్రి డాక్టర్ హర్షవర్ధన్, ఢిల్లీ లెఫ్టినెంట్ గవర్నర్ శ్రీ అనిల్ బైజల్, ముఖ్యమంత్రి శ్రీ అరవింద్ కేజ్రివాల్, ఢిల్లీకి చెందిన మూడు మున్సిపల్ కార్పొరేషన్ల మేయర్లు, సీనియర్ అధికారులు ఈ సమీక్షా సమావేశంలో పాల్గొన్నారు.
ప్రధానమంత్రి శ్రీ నరేంద్ర మోదీ నాయకత్వంలో దేశాన్ని, దేశరాజధాని ఢిల్లీని కరోనా రహితం చేయాలని . వీలైనంత త్వరగా ఆరొగ్యం, సుసంపన్నతను సాధించాలని కేంద్ర హోంమంత్రి శ్రీ అమిత్ షా పిలుపునిచ్చారు.
కరోనా పరీక్షలను అట్టడుగు స్థాయి వరకు నిర్వహించడం, ఇంటింటి సర్వేని సక్రమంగా నిర్వహించడానికి కేంద్రప్రభుత్వం, ఢిల్లీ ప్రభుత్వం, ఢిల్లీకి చెందిన మూడు మునిసిపల్ కార్పొరేషన్లు చర్యలు తీసుకోవాలని కేంద్ర హోంమంత్రి అమిత్షా ఆదేశించారు.
ఢిల్లీ ప్రభుత్వం, ఢిల్లీకి చెందిన ముగ్గురు మేయర్లు, ఢిల్లీ మునిసిపల్ కార్పొరేషన్లు కలసికట్టుగా పనిచేయాలని హోంమంత్రి సూచించారు
దేశాన్ని, దేశ రాజధానిని కరోనా రహితం చేయాలని, ప్రధానమంత్రి శ్రీ నరేంద్ర మోదీ నాయకత్వంలో వీలైనంత త్వరగా ఆరోగ్యం , సుసంపన్నత సాధించాలని కేంద్ర హోంమంత్రి శ్రీ అమిత్ షా పిలుపునిచ్చారు.కేంద్ర ఆరోగ్య కుటుంబ సంక్షేమ శాఖ మంత్రి డాక్టర్ హర్షవర్ధన్, ఢిల్లీ లెఫ్టినెంట్ గవర్నర్ శ్రీ అనిల్ బైజల్, ముఖ్యమంత్రి శ్రీ అరవింద్ కేజ్రివాల్, ఢిల్లీకి చెందిన మూడు మునిసిపల్ కార్పొరేషన్ల మేయర్లు, ఇతర సీనియర్ అధికారులతో దేశరాజధాని ఢిల్లీలో కోవిడ్ -19 పరిస్థితులపై నిర్వహించిన సమీక్షా సమావేశానికి కేంద్ర హోంమంత్రి అమిత్ షా అధ్యక్షత వహించారు.
ఈ ఉదయం జరిగిన సమావేశంలో తీసుకున్న ఇంటింటి సర్వే , అట్టడుగు స్థాయి వరకు కరోనా పరీక్షలు నిర్వహించడం వంటి నిర్ణయాలను సక్రమంగా అమలయ్యేట్టు చూడాలని కేంద్రప్రభుత్వాన్ని, ఢిల్లీ ప్రభుత్వాన్ని, ఢిల్లీలోని మూడు మునిసిపల్ కార్పొరేషన్లను ఆయన ఆదేశించారు. పరస్పర సహకారంతో కరోనా పై పోరాటంలో విజయం సాధించడమే ఈ సమావేశం ప్రధాన ఉద్దేశమని ఆయన చెప్పారు.
ప్రధానమంత్రి శ్రీ నరేంద్ర మోడీ నాయకత్వంలో మనం దేశాన్ని, దేశ రాజధానిని కరోనా రహితం చేసి ఆరోగ్యం, సుసంపన్నత ను వీలైనంత త్వరగా సాధించాలని శ్రీ అమిత్ షా పిలుపునిచ్చారు. దీనిని అందరి పరస్పర సహకారం, సమన్వయంతో తోనే సాధించగలమని ఆయన అన్నారు. ఢిల్లీ ప్రభుత్వం, ఢిల్లీకి చెందిన ముగ్గురు మేయర్లు, ఢిల్లీలోని మూడు మునిసిపల్ కార్పొరేషన్లు కలిసి పనిచేస్తూ, ఉదయం జరిగిన సమావేశంలో తీసుకున్న నిర్ణయాలను అమలు చేయాలని కోరారు. అన్ని మార్గదర్శకాలూ కచ్చితంగా అమలయ్యేలా చూడాల్సిందిగా ఢిల్లీ పోలీస్ కమిషనర్ను కేంద్ర హోంమంత్రి ఆదేశించారు.
ఆరోగ్య, కుటుంబ సంక్షేమ మంత్రిత్వ శాఖ
రాష్ట్రాలు, కేంద్ర పాలిత ప్రాంతాల్లో కొవిడ్ టీకాల లభ్యతపై తాజా సమాచారం
రాష్ట్రాలు, యూటీలకు ఇప్పటివరకు 193.53 కోట్లకు పైగా డోసులు పంపిణీ
రాష్ట్రాలు, కేంద్ర పాలిత ప్రాంతాల వద్ద అందుబాటులో 10.42 కోట్లకు పైగా డోసులు
దేశవ్యాప్తంగా కొవిడ్-19 టీకాల వేగాన్ని మరింత పెంచడానికి పరిధిని విస్తరించడానికి కేంద్ర ప్రభుత్వం కట్టుబడి ఉంది. దేశవ్యాప్త కొవిడ్-19 టీకా కార్యక్రమం గత ఏడాది జనవరి 16న ప్రారంభమైంది. కొవిడ్ టీకాల సార్వత్రికీకరణ కొత్త దశ 2021 జూన్ 21 నుంచి ప్రారంభమైంది. రాష్ట్రాలు, కేంద్ర పాలిత ప్రాంతాలకు మరిన్ని టీకాల లభ్యత, టీకాల లభ్యతపై దూరదృష్టిని పెట్టడం ద్వారా టీకా కార్యక్రమం వేగవంతమైంది. ఆయా రాష్ట్రాలు, కేంద్ర పాలిత ప్రాంతాలు చక్కటి ప్రణాళికతో పని చేయడానికి, టీకా సరఫరా గొలుసును క్రమబద్ధీకరించడానికి దీనిని ప్రారంభించారు.
సార్వత్రిక టీకా కార్యక్రమంలో భాగంగా, రాష్ట్రాలు, కేంద్ర పాలిత ప్రాంతాలకు ఉచితంగా కొవిడ్ టీకాలను అందించడం ద్వారా కేంద్ర ప్రభుత్వం మద్దతునిస్తోంది. టీకా సార్వత్రీకరణ కొత్త దశలో, దేశంలో తయారవుతున్న టీకాల్లో 75 శాతాన్ని కేంద్ర ప్రభుత్వం సమీకరించి, వాటిని రాష్ట్రాలు, కేంద్ర పాలిత ప్రాంతాలకు ఉచితంగా సరఫరా చేస్తోంది.
|
|
టీకా డోసులు
|
|

|
|
పంపిణీ చేసినవి
|
|
1,93,53,58,865
|
|
అందుబాటులోని నిల్వలు
|
|
10,42,14,590
రాష్ట్రాలు, కేంద్ర పాలిత ప్రాంతాలకు ఇప్పటివరకు కేంద్ర ప్రభుత్వం ద్వారా , ప్రత్యక్ష సేకరణ పద్ధతిలో 193.53 కోట్లకు పైగా  టీకా డోసులు అందాయి.
రాష్ట్రాలు, కేంద్ర పాలిత ప్రాంతాల వద్ద 10.42 కోట్లకు పైగా  డోసులు అందుబాటులో ఉన్నాయి.
కమ్యూనికేషన్లు- సమాచార సాంకేతిక విజ్ఞాన మంత్రిత్వ శాఖ
జెనీవాలోని ఐక్యరాజ్యసమితి కార్యాలయంలో పలైస్ డెస్ నేషన్స్లో ఉపయోగించబడే " సే ఫైండింగ్ అప్లికేషన్"పై భారతదేశం మరియు ఐక్యరాజ్యసమితి మధ్య ఒప్పందాన్ని క్యాబినెట్ ఆమోదించింది.
ప్రధాన మంత్రి శ్రీ నరేంద్ర మోదీ అధ్యక్షతన సమావేశమైన కేంద్ర మంత్రివర్గం..'వే ఫైండింగ్ అప్లికేషన్' పై భారత ప్రభుత్వం మరియు ఐక్యరాజ్యసమితి మధ్య ఒప్పందంపై సంతకం చేసే ప్రతిపాదనకు ఆమోదం తెలిపింది. పలాయిస్ డెస్ నేషన్స్ జెనీవాలోని ఐక్యరాజ్యసమితి ఆఫీస్లో ఉపయోగించబడుతుంది
ఐక్యరాజ్యసమితి  అనేది 1945లో స్థాపించబడిన అంతర్జాతీయ సంస్థ. ఇది ప్రస్తుతం 193 సభ్య దేశాలతో రూపొందించబడింది. ఐక్యరాజ్యసమితి వ్యవస్థాపక సభ్య దేశంగా భారత్ ఉంది.
ఐదు భవనాలు మరియు 21 అంతస్తులతో కూడిన జెనీవాలోని ఐక్యరాజ్యసమితి కార్యాలయం , చారిత్రాత్మకమైన పలైస్ డెస్ నేషన్స్లో ఉంది. వివిధ సమావేశాలు మరియు సమావేశాలలో పాల్గొనడానికి పెద్ద సంఖ్యలో ప్రతినిధులు, పౌర సమాజ సభ్యులు మరియు సాధారణ ప్రజలు యూఎన్ఓజీని సందర్శిస్తారు.
భవనాల సంక్లిష్టత మరియు భారీ భాగస్వామ్యాన్ని దృష్టిలో ఉంచుకుని, సందర్శకులు మరియు ఇతర ప్రతినిధులకు అన్ని భద్రతా దృక్కోణాలకు కట్టుబడి ప్రాంగణంలోని వారి మార్గాన్ని కనుగొనడంలో సహాయపడే నావిగేషనల్ అప్లికేషన్ యొక్క ఆవశ్యకత ఉంది.
గ్లోబల్ పొజిషనింగ్ సిస్టమ్  ఆధారిత యాప్లు ఓపెన్ స్పేస్లో పనిచేస్తుండగా, మరింత ఖచ్చితమైన ఇన్-బిల్డింగ్ నావిగేషనల్ యాప్ గది మరియు కార్యాలయాలను గుర్తించడంలో సందర్శకులకు సహాయం చేస్తుంది.
'వే ఫైండింగ్ అప్లికేషన్' అభివృద్ధి ప్రాజెక్ట్ 2020లో 75వ వార్షికోత్సవం సందర్భంగా యూఎన్కు భారత ప్రభుత్వం నుండి విరాళంగా భావించబడింది. యాప్ అభివృద్ధి విస్తరణ మరియు నిర్వహణ కోసం అంచనా వేయబడిన ఆర్థిక ప్రభావం $2 మిలియన్లు.
ప్రాజెక్ట్ యూఎన్ఓజీ పలైస్ డెస్ నేషన్స్ ప్రాంగణంలో నావిగేషన్ను సులభతరం చేయడానికి సాఫ్ట్వేర్ ఆధారిత 'వే ఫైండింగ్ అప్లికేషన్' యొక్క అభివృద్ధి విస్తరణ మరియు నిర్వహణను కలిగి ఉంటుంది. యూఎన్ఓజీ ఐదు భవనాలలో విస్తరించి ఉన్న 21 అంతస్తులలోని పాయింట్ నుండి పాయింట్కి వారి మార్గాన్ని కనుగొనడానికి ఈ అప్లికేషన్ వినియోగదారులను అనుమతిస్తుంది. యాప్ ఇంటర్నెట్ కనెక్షన్తో అండ్రాయిండ్ మరియు ఐఓఎస్ పరికరాలలో పని చేస్తుంది. యాప్ అభివృద్ధిని భారత ప్రభుత్వ టెలికమ్యూనికేషన్స్ డిపార్ట్మెంట్ కి చెందిన స్వయంప్రతిపత్త టెలికాం రీసెర్చ్ & డెవలప్మెంట్ సెంటర్ అయిన సెంటర్ ఫర్ డెవలప్మెంట్ ఆఫ్ టెలిమాటిక్స్ కి అప్పగించారు.
ఈ ప్రాజెక్ట్ ద్వారా యూఎన్కు భారత ప్రభుత్వం నుండి గణనీయమైన సహకారం అందించనుంది. ఈ ప్రాజెక్ట్ భారతదేశం యొక్క సాంకేతిక సామర్థ్యాలను హైలైట్ చేయడమే కాకుండా యూఎన్ స్థాయి వేదిక వద్ద దేశం యొక్క ప్రతిష్టను కూడా పెంచుతుంది. ఈ యాప్ యూఎన్లో భారతదేశం యొక్క ఉనికిని అనుభూతి చెందేలా చేస్తుంది మరియు ప్రపంచవ్యాప్తంగా ఉన్న వారి మొబైల్లలో 'మేడ్ ఇన్ ఇండియా' యాప్ బలమైన సాఫ్ట్వేర్ సాంకేతిక నైపుణ్యం రూపంలో దాని సాఫ్ట్ పవర్ను ప్రదర్శిస్తుంది -
సమాచార, ప్రసార మంత్రిత్వ శాఖ
సృజనాత్మకత పేరుతో వల్గారిటీని సహించలేం: అనురాగ్ ఠాకూర్
ఓటీటీలో అశ్లీల కంటెంట్ పెరిగిందన్న ఫిర్యాదుపై ప్రభుత్వం సీరియస్గా ఉంది: అనురాగ్ ఠాకూర్
కేంద్ర సమాచార ప్రసార, క్రీడలు మరియు యువజన వ్యవహారాల మంత్రి శ్రీ అనురాగ్ ఠాకూర్ నాగ్పూర్లో విలేకరుల సమావేశంలో ఓటీటీ ప్లాట్ఫారమ్లో పెరుగుతున్న అశ్లీలత మరియు దుర్భాషల గురించి విలేకరులతో మాట్లాడారు. ఈ అంశంపై ప్రభుత్వ తీవ్రతను వ్యక్తం చేశారు.
శ్రీ అనురాగ్ ఠాకూర్ మాట్లాడుతూ " సృజనాత్మకత పేరుతో దుర్భాషలాడటం సహించేది లేదు. ఓటీటీ ప్లాట్ఫారమ్లలో దుర్వినియోగం మరియు అసభ్యకరమైన కంటెంట్పై పెరుగుతున్న ఫిర్యాదులపై ప్రభుత్వం సీరియస్గా ఉంది. దీనికి సంబంధించి నిబంధనలలో ఏవైనా మార్పులు చేయవలసి వస్తే దానిని పరిగణనలోకి తీసుకునేందుకు మంత్రిత్వ శాఖ సిద్ధంగా ఉంది. ఈ ప్లాట్ఫారమ్లకు సృజనాత్మకతకు స్వేచ్ఛ ఇవ్వబడింది తప్ప అశ్లీలతకు కాదు. దీనిపై ఎలాంటి చర్యలు తీసుకోవాల్సి ఉన్నా తీసుకునేందుకు ప్రభుత్వం సిద్ధంగా ఉంది.
"ఇప్పటి వరకు ఉన్న ప్రక్రియ ఏమిటంటే అందిన ఫిర్యాదులను నిర్మాత మొదటి స్థాయిలో పరిష్కరించాలి. 90 నుండి 92% ఫిర్యాదులను అవసరమైన మార్పులు చేయడం ద్వారా వారు పరిష్కరిస్తారు. ఫిర్యాదుల పరిష్కారం తదుపరి స్థాయి వారి సంఘం స్థాయిలో ఉంటుంది, ఇక్కడ చాలా ఫిర్యాదులు పరిష్కరించబడతాయి. చివరి స్థాయిలో అది ప్రభుత్వ స్థాయికి వస్తుంది. అక్కడ నిబంధనల ప్రకారం శాఖాపరమైన కమిటీ స్థాయిలో చర్యలు తీసుకుంటారు. అయితే గత కొన్ని రోజులుగా ఫిర్యాదులు పెరగడంతో శాఖ చాలా సీరియస్గా తీసుకుంటోంది. ఏదైనా మార్పు చేయాల్సిన అవసరం ఉంటే, మేము దానిని తీవ్రంగా పరిగణించడానికి సిద్ధంగా ఉన్నాము" అని శ్రీ అనురాగ్ ఠాకూర్ స్పష్టం చేశారు.
సూక్ష్మ, లఘు, మధ్య తరహా సంస్థల మంత్రిత్వ శాఖష్
75 సంవత్సరాల స్వాతంత్ర్య దినోత్సవాన్ని పురస్కరించుకుని కెవిఐసీ 75 రైల్వే స్టేషన్లలో ఖాదీ ఎగ్జిబిషన్ మరియు అమ్మకపు కేంద్రాలను ఏర్పాటు చేసింది
75 సంవత్సరాల స్వాతంత్య్ర దినోత్సవ వేడుకలను పురస్కరించుకుని ఖాదీ మరియు గ్రామ పరిశ్రమల కమిషన్  దేశంలోని 75 ప్రధాన రైల్వే స్టేషన్లలో ఎగ్జిబిషన్ కమ్ సేల్స్ స్టాల్లను ఏర్పాటు చేసింది. ఏడాది పాటు అంటే 2022 స్వాతంత్ర్య దినోత్సవం వరకు ఈ స్టాల్స్ కొనసాగుతాయి. "ఆజాది కా అమృత్ మహోత్సవ్" లో ఈ కార్యక్రమం ఒక భాగం.
ఈ ఖాదీ స్టాల్స్ 75 రైల్వే స్టేషన్లలో శనివారం ప్రారంభించబడ్డాయి. న్యూ ఢిల్లీ, సిఎస్టిఎం ముంబై, నాగ్పూర్, జైపూర్, అహ్మదాబాద్, సూరత్, అంబాలా కంటోన్మెంట్, గ్వాలియర్, భోపాల్, పాట్నా, ఆగ్రా, లక్నో, హౌరా, బెంగళూరు, ఎర్నాకుళం మరియు ఇతరుల ప్రధాన రైల్వే స్టేషన్లు ఇందులో ఉన్నాయి. ఈ స్టాల్లో ఒక నిర్దిష్ట ప్రాంతం లేదా రాష్ట్రానికి చెందిన వివిధ ఖాదీ మరియు గ్రామీణ పరిశ్రమల ఉత్పత్తులైన ఫాబ్రిక్, రెడీమేడ్ వస్త్రాలు, ఖాదీ సౌందర్య ఉత్పత్తులు, తినే పదార్ధాలు, తేనె, కుండలు మొదలైనవి అందుబాటులో ఉంటాయి. ఖాదీ చేతివృత్తుల వారికి వారి చేతిపనుల ఉత్పత్తులను విక్రయించడానికి మరియు ప్రోత్సహించడానికి ఇది పెద్ద మార్కెటింగ్ వేదికను అందిస్తుంది.
కెవిఐసీ ఛైర్మన్ శ్రీ వినై కుమార్ సక్సేనా ఈ చొరవను స్వాగతించారు. రైల్వేలు మరియు కెవిఐసీల ఈ సమిష్టి కృషి ఖాదీ కళాకారులను శక్తివంతం చేస్తుంది. "ఈ 75 రైల్వే స్టేషన్లలోని ఖాదీ స్టాల్లు పెద్ద సంఖ్యలో కొనుగోలుదారులను ఆకర్షిస్తాయి మరియు తద్వారా విస్తృత శ్రేణి ఖాదీ ఉత్పత్తులను ప్రాచుర్యం పొందడంలో సహాయపడతాయి. ఇది "స్వదేశీ" ని ప్రోత్సహించడమే కాకుండా ప్రభుత్వం యొక్క "వోకల్ ఫర్ లోకల్" చొరవను బలపరుస్తుంది "అని సక్సేనా చెప్పారు.
ఆరోగ్య, కుటుంబ సంక్షేమ మంత్రిత్వ శాఖ
కొవిడ్-19 టీకాల తాజా సమాచారం- 431వ రోజు
181.85 కోట్ల డోసులను దాటిన దేశవ్యాప్త టీకాల కార్యక్రమం
ఇవాళ రాత్రి 7 గంటల వరకు 27 లక్షలకు పైగా డోసులు పంపిణీ
12-14 ఏళ్ల వారికి ఇప్పటివరకు 50 లక్షలకు పైగా డోసులు నిర్వహణ
భారతదేశ టీకా కార్యక్రమం 181.85 కోట్ల  డోసులను దాటింది. ఈ రోజు రాత్రి 7 గంటల వరకు 27 లక్షలకు పైగా  టీకా డోసులు ఇచ్చారు. 12-14 ఏళ్ల వారికి ఇప్పటివరకు 50 లక్షలకు పైగా  డోసులు ఇచ్చారు. ముందు జాగ్రత్త చర్యల్లో భాగంగా, గుర్తించిన ప్రాధాన్యత వర్గాలకు  ఇప్పటివరకు 2.20 కోట్లకు పైగా  ముందు జాగ్రత్త డోసులు ఇచ్చారు. అర్ధరాత్రి సమయానికి తుది నివేదికలు పూర్తయ్యేసరికి ఈ సంఖ్య ఇంకా పెరిగే అవకాశం ఉంది.
'జనాభాలోని ప్రాధాన్యత వర్గాల'కు ఇప్పటివరకు ఇచ్చిన దేశవ్యాప్తంగా పంపిణీ చేసిన మొత్తం టీకా డోసుల సమాచారం:
|
|
దేశవ్యాప్త కొవిడ్ టీకాల సమాచారం
|
|
ఆరోగ్య సిబ్బంది
|
|
మొదటి డోసు
|
|
10403170
|
|
రెండో డోసు
|
|
9992497
|
|
ముందు జాగ్రత్త డోసు
|
|
4378847
|
|
ఫ్రంట్లైన్ సిబ్బంది
|
|
మొదటి డోసు
|
|
18412347
|
|
రెండో డోసు
|
|
17492466
|
|
ముందు జాగ్రత్త డోసు
|
|
6702658
|
|
12-14 ఏళ్ల వారు
|
|
మొదటి డోసు
|
|
5032055
|
|
15-18 ఏళ్ల వారు
|
|
మొదటి డోసు
|
|
56386549
|
|
|
|
రెండో డోసు
|
|
36084167
|
|
18-44 ఏళ్ల వారు
|
|
మొదటి డోసు
|
|
553941672
|
|
రెండో డోసు
|
|
460757511
|
|
45-59 ఏళ్ల వారు
|
|
మొదటి డోసు
|
|
202636161
|
|
రెండో డోసు
|
|
184090591
|
|
60 ఏళ్లు పైబడినవారు
|
|
మొదటి డోసు
|
|
126659198
|
|
రెండో డోసు
|
|
114665343
|
|
ముందు జాగ్రత్త డోసు
|
|
10923031
|
|
మొత్తం మొదటి డోసులు
|
|
973471152
|
|
మొత్తం రెండో డోసులు
|
|
823082575
|
|
ముందు జాగ్రత్త డోసులు
|
|
22004536
|
|
మొత్తం డోసులు
|
|
1818558263
'జనాభాలోని ప్రాధాన్యత వర్గాల'కు ఇవాళ ఇచ్చిన టీకా డోసుల సమాచారం:
|
|
తేదీ: మార్చి 22, 2022 
|
|
ఆరోగ్య సిబ్బంది
|
|
మొదటి డోసు
|
|
44
|
|
రెండో డోసు
|
|
721
|
|
ముందు జాగ్రత్త డోసు
|
|
8971
|
|
ఫ్రంట్లైన్ సిబ్బంది
|
|
మొదటి డోసు
|
|
72
|
|
రెండో డోసు
|
|
1440
|
|
ముందు జాగ్రత్త డోసు
|
|
17470
|
|
12-14 ఏళ్ల వారు
|
|
మొదటి డోసు
|
|
1493733
|
|
15-18 ఏళ్ల వారు
|
|
మొదటి డోసు
|
|
85858
|
|
|
|
రెండో డోసు
|
|
248292
|
|
18-44 ఏళ్ల వారు
|
|
మొదటి డోసు
|
|
61500
|
|
రెండో డోసు
|
|
508111
|
|
45-59 ఏళ్ల వారు
|
|
మొదటి డోసు
|
|
8478
|
|
రెండో డోసు
|
|
119110
|
|
60 ఏళ్లు పైబడినవారు
|
|
మొదటి డోసు
|
|
5977
|
|
రెండో డోసు
|
|
74659
|
|
ముందు జాగ్రత్త డోసు
|
|
96000
|
|
మొత్తం మొదటి డోసులు
|
|
1655662
|
|
మొత్తం రెండో డోసులు
|
|
952333
|
|
ముందు జాగ్రత్త డోసులు
|
|
122441
|
|
మొత్తం డోసులు
|
|
2730436
జనాభాలో కొవిడ్ సోకే ప్రమాదం ఎక్కువగా ఉన్న వర్గాల వారిని వైరస్ నుంచి రక్షించే సాధనంలా టీకాల కార్యక్రమం కొనసాగుతోంది. ఈ కార్యక్రమాన్ని అనునిత్యం అత్యున్నత స్థాయిలో పర్యవేక్షిస్తున్నారు.
సాంఘిక న్యాయం, మరియు సాధికారత మంత్రిత్వ శాఖ
సీనియర్ సిటిజన్స్ కోసం సంక్షేమ కార్యక్రమాలు
'జనాభా అంచనాలపై టెక్నికల్ గ్రూప్ నివేదిక -జూలై 2020' ప్రకారం, సీనియర్ సిటిజన్ల జనాభా 2031 నాటికి 193.4 మిలియన్లుగా అంచనా వేశారు. ' పెద్ద వారి ఆరోగ్యం కోసం జాతీయ కార్యక్రమం' పేరుతో ఆరోగ్య, కుటుంబ సంక్షేమ మంత్రిత్వ శాఖ కేంద్ర ప్రాయోజిత కార్యక్రమాన్ని ప్రారంభించింది. సరసమైన, అధిక-నాణ్యతతో కూడిన దీర్ఘకాలిక, సమగ్రమైన, అంకితమైన సంరక్షణ సేవలను అందించడానికి వృద్ధుల సంరక్షణకు ఉద్దేశించినది. ఈ కార్యక్రమం ప్రాథమిక, తృతీయ సంరక్షణ సేవా స్థాయిలలో అమలు జరుగుతోంది.
ఆర్థిక మంత్రిత్వ శాఖ పథకం, ‘ప్రధాన్ మంత్రి వయ వందన యోజన’ వృద్ధాప్యంలో సామాజిక భద్రతను అందిస్తుంది. అనిశ్చిత మార్కెట్ పరిస్థితుల కారణంగా భవిష్యత్తులో వారి వడ్డీ ఆదాయం తగ్గకుండా సీనియర్ సిటిజన్లను అండగా ఉంటుంది. లైఫ్ ఇన్సూరెన్స్ కార్పొరేషన్ ఆఫ్ ఇండియాకు ప్రభుత్వ గ్యారెంటీ ఆధారంగా సబ్స్క్రిప్షన్ మొత్తానికి లింక్ అయి హామీ ఉన్న పెన్షన్/రిటర్న్ అందించడం ద్వారా సీనియర్ సిటిజన్లకు వృద్ధాప్య ఆదాయ భద్రతను ఈ పథకం అనుమతిస్తుంది.
సామాజిక న్యాయం, సాధికారత మంత్రిత్వ శాఖ సీనియర్ సిటిజన్లకు మార్గదర్శకత్వం, ఆత్మీయ మద్దతు, ప్రభుత్వ పథకాలు, కార్యక్రమాల గురించి ఉచిత సమాచారం, విషయంలో క్షేత్రస్థాయి జోక్యం కోసం టోల్-ఫ్రీ  జాతీయ హెల్ప్లైన్ను ఏర్పాటు చేసింది. సీనియర్ సిటిజన్ల జీవన ప్రమాణాలను మెరుగుపరిచేందుకు అండగా ఉంటుంది. ఇది సీనియర్ సిటిజన్లకు ఫిర్యాదుల పరిష్కార వేదికను కూడా అందిస్తుంది. ఇంకా, 'వృద్ధుల ఆరోగ్య సంరక్షణ జాతీయ కార్యక్రమం' మంచాన పడిన వృద్ధుల కోసం పునరావాస కార్యకర్తలు నివాసాలను సందర్శించడానికి, అటువంటి సీనియర్ సిటిజన్ల సంరక్షణ కోసం కుటుంబ సభ్యులకు కౌన్సెలింగ్ కోసం ఏర్పాటు చేసింది.
గ్రామీణాభివృద్ధి మంత్రిత్వ శాఖ, దాని జాతీయ సామాజిక సహాయ కార్యక్రమం  ఇందిరా గాంధీ జాతీయ వృద్ధాప్య పెన్షన్ పథకం  కింద దారిద్య్ర రేఖకు దిగువన ఉన్నకుటుంబాలకు చెందిన సీనియర్ సిటిజన్లకు వృద్ధాప్య పెన్షన్ను అందిస్తుంది. ఐజిఎన్ఓఏపిఎస్ కింద 60-79 సంవత్సరాల వయస్సు గల సీనియర్ సిటిజన్లకు కేంద్ర సహాయం రూ. 200/-, 80 సంవత్సరాలు లేదా అంతకంటే ఎక్కువ వయస్సు ఉన్న సీనియర్ సిటిజన్లకు నెలకు రూ.500/- ఇస్తారు. అయితే, రాష్ట్రాలు/యుటీలు ఎన్ఎస్ఏపి కింద కేంద్ర సహాయం కంటే ఎక్కువ టాప్-అప్లను అందించడానికి ప్రోత్సాహం ఉంటుంది. ప్రస్తుతం ఐజిఎన్ఓఏపిఎస్ కింద ప్రతి లబ్ధిదారునికి నెలకు ఇచ్చేది రూ. 50 నుంచి రూ. 3000.
ఈ సమాచారాన్ని సామాజిక న్యాయ, సాధికారత సహాయ మంత్రి ప్రతిమ భూమిక్ ఈరోజు రాజ్యసభలో లిఖితపూర్వక సమాధానంలో తెలిపారు.